คอนโดออริจิ้น ปลั๊ก&เพลย์ สิรินธร สเตชั่น ถนน สิรินธร แขวงบางพลัด เขตบางพลัด กรุงเทพมหานคร
ก่อสร้างก่อนเวลาตั้งแต่ 6.00 เช้า และเกินเวลา 20.00 น. เกือบทุกวันครับ วันอาทิตย์วันหยุดก็เข้ามาทำงานครับ ส่งเสียงรบกวนผู้อาศัยบริเวณนั้น รวมทั้งฝุ่นด้วยครับ โดยเคยพูดคุยตกลงกับทางคอนโดเกือบจะ 30-40 ครั้งแล้วครับ เพราะเริ่มก่อสร้างมา 1 ปีแล้วครับ ตอนตกลงกันก็บอกว่าทำได้ แต่ผ่านไปวันเดียวก็ก่อนเวลา เกินเวลาเหมือนเดิมครับ และได้แจ้งสำนักงานเขตบางพลัดไป 40 กว่าครั้งเฉพาะผมคนเดียวนะครับ (แจ้งผ่าน TraffyFondue) ไม่รวมเพื่อนบ้านบริเวณนั้นอีก ก็ไม่ได้รับการแก้ไขแต่อย่างใดครับ ตอบแค่ว่า แจ้งให้ทางคอนโดทราบแล้ว ไม่เคยมีบทลงโทษใดๆ กับทางคอนโดเลย แล้วแบบนี้ทางคอนโดเค้าก็ไม่เกรงกลัว ก็ยังคงทำก่อนเวลา เกินเวลา ทำงานวันหยุด ต่อไปครับ
อีกเรื่องนึง คือที่พักอาศัยผมอยู่ในซอย ไม่ได้อยู่หน้าถนนใหญ่ แต่ด้านข้างติดกับตัวโครงการ ทางโครงการได้ทำกำแพงติดกับกำแพงผม ถัดมาเป็นสวนหย่อม 1.5 เมตร ต่อด้วยถนนสาธารณะกว้าง 6 เมตร แล้วก็เป็นตัวอาคารที่ก่อสร้าง ซึ่งถนนสาธารณะนี้ รถทุกคันในคอนโดจะใช้สำหรับเข้าคอนโด ซึ่งผมยังไม่มั่นใจกับกฏหมายเกี่ยวกับเรื่องระยะร่นตรงนี้ว่า สามารถสร้างชิดได้ขนาดนี้หรอครับ อยากให้ตรวจสอบด้วยครับ เคยแจ้งทางโยธาไป ก็ตอบมาว่า คุยกับทางคอนโดแล้วตอนสร้างเสร็จทางคอนโดจะแก้ไขเรื่องเสียงให้ ซึ่งผมมองว่ามันไม่ใช่ประเด็น ประเด็นคือ ก่อสร้างผิดแบบ หรือถูกตามกฏหมายครับ
ผมได้แจ้งไปทางเขตบางพลัด หลายต่อหลายครั้ง แต่ทางเขตก็นิ่งดูดาย ไม่แก้ไขปัญหา ผมจึงต้องหาทางร้องเรียนช่องทางอื่น ซึ่งก็เลยมาร้องเรียนที่ช่องทางนี้นะครับ

** รูปบางทีมันไม่ชัดเจนนะครับ ผมมีบันทึกเป็นคลิปวิดีโอไว้ สามารถใช้เป็นหลักฐานได้ครับ
#1555 #bkkrongtook